**מועדון כדורסל יובנטוס** (בליטאית: **Krepšinio klubas Juventus**) הוא מועדון כדורסל ליטאי מאוטנה המשחק בליגת העל הליטאית בכדורסל.

היסטוריה
--------

### 2000–2007: שנים ראשונות

מועדון הכדורסל יובנטוס נוסד ב-1999, ושיחק לראשונה בגביע ראש עיריית אוטנה לראש השנה האזרחית (בו סיים במקום השלישי). בסגל הקבוצה היו בעיקר שחקני כדורגל וכדוריד.

בעונת 2003/04 שיחקה הקבוצה לראשונה בליגה מאורגנת, וסיימה במקום השישי ב-LKBL, הליגה השלישית בליטא. בעונה הבאה זכתה הקבוצה באליפות ה-LKBL, אך נאלצה לוותר על העלייה לליגה השנייה בשל מחסומים בירוקרטיים. בעונת 2005/06 סיימה יובנטוס במקום השלישי בליגה, ועונה לאחר מכן זכתה באליפות ועלתה ל-NKL (הליגה הליטאית השנייה בכדורסל).

  

### 2007–2009: ליגת המשנה

 ז'ידרונאס אורבונאס הצטרף ליובנטוס ב-2009 כשחקן, מאמן ונשיא, וב-2012 מספר 8 שלבש הוצא לגמלאות.
בעונת 2007/08 ערכה יובנטוס את הופעת הבכורה שלה ב-NKL, וסיימה במקום הראשון בעונה הסדירה עם מאזן 25–7. עם זאת, הקבוצה הודחה בחצי גמר הפלייאוף וסיימה במקום הרביעי.

גם בעונה הבאה זכתה הקבוצה באליפות העונה הסדירה והודחה בחצי הגמר, אך ב-15 ביוני 2009 החליטה פדרציית הכדורסל הליטאית (LKF) להעלות את יובנטוס לליגת העל. עבור האישור להשתתף ב-LKL הייתה צריכה הקבוצה לשלם 350 אלף ליטאס.

### 2009–הווה: ליגת העל

כבר בעונת 2009/10, עונת הבכורה של הקבוצה ב-LKL, הגיעה יובנטוס לחצי גמר הליגה לאחר שסיימה את העונה הסדירה במקום הרביעי. ברבע גמר גברה הקבוצה 2–0 בסדרת הטוב מ-3 על נפטונאס קלייפדה, אך הודחה בחצי הגמר על ידי האלופה בסופו של דבר ריטאס וילנה.

  

בעונת 2010/11 זכתה הקבוצה בגביע האתגר של הליגה הבלטית לאחר ניצחון בגמר על ק.ק. קובנה. מאוחר יותר היא הבטיחה את מקומה בליגה הבלטית הראשונה בעונה הבאה לאחר ניצחון בפלייאוף העלייה על ולמיירה. ב-LKL סיימה יובנטוס במקום החמישי בעונה הסדירה ובפתיעה כשניצחה את שיאוליאי 2–0 ברבע גמר הפלייאוף. בחצי הגמר הודחה יובנטוס על ידי האלופה ז'לגיריס קובנה 0–2 והפסידה בסדרה על המקום השלישי 0–3 לפרינאו פרינאי.

בעונת 2011/12 סיימה יובנטוס את העונה הסדירה במקום התשיעי ב-LKL ולא העפילה לפלייאוף, ובעונה הבאה סיימה במקום השביעי והודחה 02 על ידי ריטאס וילנה. בשתי העונות לא העפילה הקבוצה לפלייאוף הליגה הבלטית. בעונת 2013/14 הודחה יובנטוס על ידי פרינאו פרינאי ברבע גמר ה-LKL (לאחר שסיימה במקום השביעי בעונה הסדירה) ובשמינית גמר הליגה הבלטית, שתיהן בתוצאה 0–2.

 יובנטוס בעונת 2014/15, בה סיימה במקום השלישי בליגה הליטאית ובליגה הבלטית.
עונת 2014/15 הייתה עונת השיא של המועדון. הקבוצה, בהובלת המאמן דאיניוס אדומייטיס, סיימה את העונה במקום השלישי אך ניצחה את פיאנו ז'וואיגז'דס 3–2 בסיבוב הראשון והעפילה לחצי גמר ה-LKL בפעם השלישית בתולדות המועדון. בחצי הגמר הודחה הקבוצה על ידי ז'לגיריס 03, אך הפתיעה את קבוצת היורוליג נפטונאס קלייפדה 23 בסדרה על המקום השלישי וזכתה במדליית הארד, הישג השיא של הקבוצה בליגה המקומית. בליגה הבלטית סיימה הקבוצה במקום הראשון בבית ג' והגיעה לחצי הגמר לאחר ניצחונות על בארונס ריגה ופיאנו ז'וואיגז'דס, הפסידה לאלופה בסופו של דבר שיאוליאי וניצחה את אוניברסיטת טרטו במשחק על המקום השלישי.

יובנטוס הוזמנה לשחק ביורוקאפ בעונת 2015/2016, אך המועדון בחר במקום זאת לשחק בתחרות היורופקאפ החדשה של פיב"א. יובנטוס העפילה לשלב השני עונת 2015/2016 ביורופקאפ לאחר שסיימה במקום השלישי בבית י"ב (אליו הוגרלה עם חימיק יוז'ני, טרטו ואת'ה אנגומיס) ודורגה שנייה מבין הקבוצות במקומות אלו. בשלב 32 האחרונות סיימה הקבוצה במקום הראשון בבית שלה (בו שיחקה עם חימיק, בלפיוס מונס-אנו ובאקן ברס) והעפילה לשמינית הגמר, בה הודחה 0–2 על ידי ציבונה זאגרב. בליגה סיימה יובנטוס במקום החמישי, וברבע גמר הפלייאוף ניצחה את פרינאו פרינאי 3–2. עם זאת, בחצי הגמר הפסידה הקבוצה לז'לגיריס בסוויפ 0–3, ובסדרה על המקום השלישי הפסידה באותה תוצאה לריטאס.

בעונת 2016/2017 העפילה יובנטוס לליגת האלופות בכדורסל לאחר שניצחה במוקדמות את פורטו. הקבוצה סיימה במקום הרביעי בבית ד' עם מאזן 8–6, אך הודחה בפלייאוף ההעפלה לשמינית הגמר לאחר שני הפסדים לא.א.ק. אתונה. בגביע הליטאי בכדורסל הפתיעה יובנטוס כשהדיחה ברבע הגמר את מחזיקת הגביע המכהנת ריטאס וילנה ברבע הגמר 87–84 ברבע הגמר. בחצי הגמר הפסידה הקבוצה ללייטקבליס 70–75, אך ניצחה במשחק על המקום השלישי 70–61 את פרינאו פרינאי. בפלייאוף ה-LKL שיחקה יובנטוס מול נפטונאס קלייפדה, אך הפסידה 0–3.

בעונת 2017/2018 שוב שיחקה הקבוצה בליגת האלופות לאחר שגברה בסיבוב המוקדמות השלישי על אקדמיק סופיה. הקבוצה סיימה במקום השישי בבית א' עם מאזן 4–10 וירדה ליורופקאפ. בשמינית גמר עונת 2017/2018 ביורופקאפ גברה יובנטוס על אלבה פהרוואר, אך בשלב הבא הודחה על ידי אבלינו. ברבע גמר הפלייאוף הודחה יובנטוס 0–3 על ידי ריטאס וילנה, שהדיחה אותה גם ברבע גמר הגביע 88–91 בהארכה.

בעונת 2018/19 לא שיחקה יובנטוס בתחרויות אירופיות בעקבות בעיות תקציביות. בגביע הליטאי שוב הגיעה הקבוצה לרבע הגמר ושוב הודחה על ידי ריטאס וילנה. בליגה סיימה יובנטוס במקום השישי, והודחה 1–2 בסדרת הטוב מ-3 על ידי ריטאס. באותה עונה זומן שחקן ראשון מהמועדון לנבחרת ליטא בכדורסל - מרטינאס גבן, שהושאל ליובנטוס מז'לגיריס קובנה, שנבחר ל-MVP של הליגה.

בעונת 2019/20 חשפה יובנטוס לוגו חדש לרגל יום השנה ה-20 להיווסדה. בגביע הליטאי שוב הודחה הקבוצה ברבע הגמר על ידי ריטאס וילנה, וסיימה במקום החמישי בליגה, שהופסקה בעקבות מגפת הקורונה בליטא. בקיץ זכתה הקבוצה באליפות ליטא בכדורסל 3x3.

בעונת 2020/21 סיימה יובנטוס את העונה הסדירה במקום הרביעי, והעפילה לפלייאוף ה-LKL. ברבע הגמר ניצחה הקבוצה 2–0 את פרינאי, אך הודחה בחצי הגמר 0–3 על ידי ז'לגיריס. בסדרה על המקום השלישי הפסידה 2–3 ללייטקבליס, וסיימה במקום הרביעי. ברבע גמר הגביע שוב פגשה יובנטוס את ריטאס וילנה, אך הפעם ניצחה אותה והעפילה לחצי הגמר, בו הפסידה ללייטקבליס. במשחק על מדליית הארד ניצחה הקבוצה את נפטונאס 86–69 וסיימה במקום השלישי.

בעונת 2021/2022 שיחקה יובנטוס במוקדמות ליגת האלופות וניצחה בשני המשחקים הראשונים מול קפפנברג בולס וברוזה במברג, אך הפסידה בגמר המוקדמות מול קאלב/קראמו ולא העפילה לעונה הסדירה. לקבוצה הייתה אפשרות לשחק ביורופקאפ, אך היא ויתרה עליה. בליגה סיימה יובנטוס במקום השישי, אך הודחה 0–3 על ידי לייטקבליס ברבע הגמר. בגביע הליטאי הודחה הקבוצה ברבע הגמר מול שיאוליאי.

בעונת 2022/2023 שיחקה יובנטוס במוקדמות היורופקאפ, אך הודחה בסיבוב הראשון על ידי מוניצ'יפל קראיובה. בליגה סיימה הקבוצה במקום השישי, והפסידה ברבע גמר פלייאוף ה-LKL ללייטקבליס 1–2. גם בגביע הודחה יובנטוס ברבע הגמר על ידי לייטקבליס.

שחקנים בולטים
-------------

* ארצות הבריתארצות הברית אלכס המילטון
* ארצות הבריתארצות הברית גלן רייס ג'וניור
* ארצות הבריתארצות הברית שאבון לואיס
* ארצות הבריתארצות הברית אדריאן פיין
* ארצות הבריתארצות הברית פטריק מילר

עונה אחר עונה
-------------

| עונה | רמה | ליגה | מקום | הליגה הבלטית | הגביע הליטאי בכדורסל | תחרויות אירופאיות |
| --- | --- | --- | --- | --- | --- | --- |
| 2003/04 | 3 | LKBL | 6 |  |  |  |
| 2004/05 | 3 | LKBL | 1 |
| 2005/05 | 3 | RKL | 3 |
| 2006/07 | 3 | RKL | 1 |
| 2007/08 | 2 | NKL | 4 |
| 2008/09 | 2 | NKL | 4 | סיבוב רביעי |
| 2009/10 | 1 | LKL | 4 | גביע האתגר | 5 | סיבוב ראשון |
| 2010/11 | 1 | LKL | 4 | גביע האתגר | 1 | סיבוב שני |
| 2011/12 | 1 | LKL | 9 | הליגה הראשונה | 11 | סיבוב שני |
| 2012/13 | 1 | LKL | 7 | הליגה הראשונה | 9 | סיבוב שני |
| 2013/14 | 1 | LKL | 7 | הליגה הראשונה | 13 | סיבוב שני |
| 2014/15 | 1 | LKL | 3 | הליגה הראשונה | 3 | סיבוב רביעי |
| 2015/16 | 1 | LKL | 4 |  | רבע גמר | יורופקאפ | שמינית גמר |
| 2016/17 | 1 | LKL | 5 | מקום שלישי | ליגת האלופות בכדורסל | שלב המוקדמות השני |
| 2017/18 | 1 | LKL | 7 | רבע גמר | ליגת האלופות בכדורסל | שלב הבתים |
| יורופקאפ | רבע גמר |
| 2018/19 | 1 | LKL | 6 | רבע גמר |  |
| 2019/20 | 1 | LKL | 5 | רבע גמר |
| 2020/21 | 1 | LKL | 4 | מקום שלישי |
| 2021/22 | 1 | LKL | 6 | רבע גמר | ליגת האלופות בכדורסל | מוקדמות |
| 2022/23 | 1 | LKL | 6 | רבע גמר | יורופקאפ | מוקדמות |

סמלים
-----

לוגו המועדון מציג כדור כדורסל אדום מוקף בפרסה, סמל העיר אוטנה, יחד עם שנת ייסוד המועדון, 1999. ב-2012 יצרה יובנטוס קמע בשם יוביס - שד אדום הנושא קלשון זהוב בצורת פרסה. ב-2015 יצא המנון הקבוצה. Juventus Himnas, סרטון באתר יוטיוב

קישורים חיצוניים
----------------

* אתר האינטרנט הרשמי של יובנטוס (בליטאית)

* האתר הרשמי של BC Juventus (in Lithuanian)
* קבוצת הפייסבוק הרשמית של BC Juventus (in Lithuanian)
* ערוץ היוטיוב של BC Juventus
* פרופיל, באתר ליגת העל הליטאית בכדורסל
* פרופיל, באתר הליגה הבלטית (ארכיון)

הערות שוליים
------------

1. ↑  "LKL nutarė į savo gretas priimti "Rūdupį" ir "Juventus-LSKL"". *Kauno.Diena.lt*. אורכב מ-המקור ב-7 באוקטובר 2011. נבדק ב-11 בנובמבר 2011. `{{cite web}}`:  (עזרה)
2. ↑  Lietuvos krepsinio lyga Basketball 2009-2010, News, Teams, Scores, Stats, Standings, Awards - eurobasket, www.eurobasket.com
3. ↑  ""Juventus" iškovojo BBL Iššūkio taurę (triumfo VIDEO)". *Krepsinis.net*. אורכב מ-המקור ב-22 במרץ 2011. נבדק ב-11 בנובמבר 2011. `{{cite web}}`:  (עזרה)
4. ↑  "Staigmena: "Juventus" nutraukė bronzinę "Šiaulių" seriją LKL čempionate". *15min.lt*. נבדק ב-11 בנובמבר 2011. `{{cite web}}`:  (עזרה)
5. ↑  ""Žalgiris" be vargo pateko į LKL finalą (komentaras, foto, statistika)". *BasketNews.lt*. נבדק ב-11 בנובמבר 2011. `{{cite web}}`:  (עזרה)
6. ↑  Miklovas, Jonas. "LKL bronza pirmą kartą istorijoje atiteko "Rūdupiui" (video, foto, komentarai, statistika)". *BasketNews.lt*. נבדק ב-11 בנובמבר 2011. `{{cite web}}`:  (עזרה)
7. ↑  Lietuvos krepsinio lyga Basketball 2010-2011, News, Teams, Scores, Stats, Standings, Awards - eurobasket, www.eurobasket.com
8. ↑  Lietuvos krepsinio lyga Basketball 2011-2012, News, Teams, Scores, Stats, Standings, Awards - eurobasket, www.eurobasket.com
9. ↑  Lietuvos krepsinio lyga Basketball 2012-2013, News, Teams, Scores, Stats, Standings, Awards - eurobasket, www.eurobasket.com
10. ↑  Lietuvos krepsinio lyga Basketball 2013-2014, News, Teams, Scores, Stats, Standings, Awards - eurobasket, www.eurobasket.com
11. ↑  ""Juventus" dramatiškai žengė į LKL pusfinalį (3 video, foto, komentarai, statistika)". *BasketNews.lt*. נבדק ב-10 במאי 2015. `{{cite web}}`:  (עזרה)
12. ↑  ""Neptūnas" liko be medalių – pirmą kartą istorijoje LKL bronzą iškovojo "Juventus"". *Delfi.lt*. נבדק ב-10 ביוני 2015. `{{cite web}}`:  (עזרה)
13. ↑  Lietuvos krepsinio lyga Basketball 2014-2015, News, Teams, Scores, Stats, Standings, Awards - eurobasket, www.eurobasket.com
14. ↑  Baltic Basketball League 2014-2015, News, Teams, Scores, Stats, Standings, Awards - eurobasket, www.eurobasket.com
15. ↑  "Proposed team list for the 2015-16 Turkish Airlines Euroleague and Eurocup". *EuroleagueBasketball.net*. נבדק ב-29 ביוני 2015. `{{cite web}}`:  (עזרה)
16. ↑  "Utenos "Juventus" renkasi FIBA Europos taurės turnyrą". *Delfi.lt*. נבדק ב-3 ביולי 2015. `{{cite web}}`:  (עזרה)
17. ↑  56 CLUBS CONFIRMED FOR NEW FIBA EUROPE CLUB COMPETITION, פיב"א אירופה, ‏3 באוגוסט 2015
18. ↑  "Utenos "Juventus" taip pat pateko į kitą FIBA Europos taurės etapą". *TV3.lt*. נבדק ב-3 בדצמבר 2015. `{{cite web}}`:  (עזרה)
19. ↑  ""Juventus" apmaudžiai krito Zagrebe ir baigė pasirodymą "FIBA Europe" taurėje". *Krepsinis.net*. נבדק ב-6 במרץ 2016. `{{cite web}}`:  (עזרה)
20. ↑  Lietuvos krepsinio lyga Basketball 2015-2016, News, Teams, Scores, Stats, Standings, Awards - eurobasket, www.eurobasket.com
21. ↑  ""Juventus" žengė į Čempionų lygą". *BasketNews.lt*. נבדק ב-29 בספטמבר 2016. `{{cite web}}`:  (עזרה)
22. ↑  Betsafe Lietuvos krepsinio lyga Basketball 2016-2017, News, Teams, Scores, Stats, Standings, Awards - eurobasket, www.eurobasket.com
23. ↑  Betsafe Lietuvos krepsinio lyga Basketball 2017-2018, News, Teams, Scores, Stats, Standings, Awards - eurobasket, www.eurobasket.com
24. ↑  Betsafe Lietuvos krepsinio lyga Basketball 2018-2019, News, Teams, Scores, Stats, Standings, Awards - eurobasket, www.eurobasket.com
25. ↑  "Utenos "Juventus" pristatė naują logotipą". *15min.lt* (בליטאית). נבדק ב-18 ביוני 2019. `{{cite web}}`:  (עזרה)
26. ↑  Betsafe Lietuvos krepsinio lyga Basketball 2019-2020, News, Teams, Scores, Stats, Standings, Awards - eurobasket, www.eurobasket.com
27. ↑  Juventus Uniclub assert their Lithuanian 3x3 dominance at the Hoptrans3x3 final, FIBA.basketball, ‏2020-07-25 (באנגלית)
28. ↑  Betsafe Lietuvos krepsinio lyga Basketball 2020-2021, News, Teams, Scores, Stats, Standings, Awards - eurobasket, www.eurobasket.com
29. ↑  Betsafe Lietuvos krepsinio lyga Basketball 2021-2022, News, Teams, Scores, Stats, Standings, Awards - eurobasket, www.eurobasket.com
30. ↑  Betsafe Lietuvos krepsinio lyga Basketball 2022-2023, News, Teams, Scores, Stats, Standings, Awards - eurobasket, www.eurobasket.com
31. ↑  "Utenos "Juventus" turi naują talismaną – Juvį". *15min.lt/24sek* (בליטאית). נבדק ב-9 באוקטובר 2012. `{{cite web}}`:  (עזרה)